แบงก์เจ้าหนี้ตบเท้าขอชนเอิร์ธในศาล
แบงก์ย้ำ เอิร์ธยื่นฟื้นฟูต้องทำตามกระบวนการ รอศาลเรียกไต่สวนผู้ที่เกี่ยวข้อง
2 ส.ค. 2560

แบงก์ย้ำ เอิร์ธยื่นฟื้นฟูต้องทำตามกระบวนการ รอศาลเรียกไต่สวนผู้ที่เกี่ยวข้องนายผยง ศรีวณิช กรรมการ ผู้จัดการใหญ่ ธนาคารกรุงไทย เปิดเผยว่า การแก้ปัญหาหนี้บริษัท เอ็นเนอร์ยี่ เอิร์ธ ข้ามขั้นเจรจาไปสู่กระบวนการศาลแล้ว หลังลูกหนี้มีมติยื่นขอฟื้นฟูกิจการ โดยไม่ได้มาปรึกษาธนาคาร เมื่อลูกหนี้เลือกใช้กระบวนการตามระบบ ธนาคารก็พร้อมทำตามกรอบเช่นกันทั้งนี้ การที่ยอดหนี้เพิ่มขึ้นมาหลายหมื่นล้านบาท ไม่รู้ว่ามาจากสาเหตุใด เพราะไตรมาสแรกไม่พบหนี้เสีย และลูกหนี้ไม่มาชี้แจงวัตถุประสงค์การใช้เงิน ซึ่งธนาคารต้องการช่วยให้บริษัทฟื้น ไม่ได้ต้องการช่วยผู้ถือหุ้น"ที่ลูกหนี้ให้เหตุผลการผิดนัดว่าเจ้าหนี้ไม่ปล่อยกู้นั้น ข้อเท็จจริงคือลูกหนี้ผิดนัดเราเป็นรายแรก เมื่อผิดนัดแล้ว เราจะปล่อยเพิ่มได้อย่างไร" นายผยง กล่าวนายปรีดี ดาวฉาย กรรมการ ผู้จัดการ ธนาคารกสิกรไทย กล่าวว่า ขั้นตอนการขอฟื้นฟูกิจการมีกระบวนการ ต้องไต่สวนผู้เกี่ยวข้องด้วย สุดท้ายต้องรอฟังคำสั่งศาลว่าจะอนุมัติให้ฟื้นฟูหรือไม่ ส่วนเจ้าหนี้ไม่จำเป็นต้องประชุมร่วมกัน เพราะการตัดสินใจขึ้นอยู่กับลักษณะหนี้ของตัวเองเป็นหลักธนาคารกรุงไทยเป็นเจ้าหนี้เอิร์ธ รายใหญ่รวมกว่า 1.1 หมื่นล้านบาท ธนาคารกสิกรไทยเป็นเจ้าหนี้ประมาณ 2,400 ล้านบาท